
REPUBLICA MOLDOVA
Raionul Șoldănești
Consiliul Raional Șoldănești
                                  Republic of Moldova, District Council Soldanesti

MD-7201,Republica Moldova,or.Șoldănești,str.31 August 1989, nr.1

Tel.:(272)2-26-50,https://soldanesti.md/
Email:consiliul.raional-soldanesti@apl.gov.md

                                                                                                               Proiect

D E C I Z I E  nr. 4 -1 
                                                                                din 20  august 2026  
Cu privire la audierea raportului 

executării bugetului raional pe I semestru 

al anului 2026

În baza art.43 şi art.53 ale Legii Republicii Moldova nr.436/2006 privind administraţia publică locală și art.31 (2) al Legii Republicii Moldova privind finanţele publice locale nr.397/2003, Codului administrativ al Republicii Moldova nr. 116 din 19 iulie 2018 art.12, art. 118-126,   Consiliul raional Şoldăneşti  D E C I D E:
1. Se ia act de informaţie raportul prezentat de către şeful Direcţiei  Finanţe, dnul Prisacari Iurii, privind executarea bugetului raional şi mersul executării bugetelor satelor, comunelor şi oraşului pe I semestru al anului 2026.

2. Se audiază raportul privind executarea bugetului raional pe I semestru 2026 la venituri în sumă de 98840,1 mii lei şi la cheltuieli în sumă de 95192,8 mii lei cu un excedent de 3647,3 mii lei ( conform anexelor nr.1-4).
3. Sefii direcțiilor, secțiilor, conducătorii instituţiilor bugetare, finanţate din bugetul raional vor întreprinde măsuri în vederea optimizării cheltuielilor bugetare, asigurării integrităţii bunurilor materiale, lichidării datoriilor debitoare şi creditoare în întregime.

4. Direcția finanțe (dl Iu.Prisacari):

4.1. Va asigura finanțarea cheltuielilor stringente ale instituțiilor publice finanțate de la bugetul raional din încasările reale ale veniturilor la bugetul raional;

4.2. În scopul încheierii anului cu un buget echilibrat va înainta propuneri de rectificare a bugetului atât la venituri, cât și la cheltuieli, în dependență de executarea bugetului raional. 

5. Se recomandă consiliilor locale, primăriilor satelor (comunelor), orașului Șoldănești să asigure:

5.1. întreprinderea măsurilor eficiente în teritoriul subordonat întru diminuarea restanțelor admise și în scopul colectării în termenele stabilite a impozitelor și taxelor locale, aprobate în bugetele locale pentru anul 2026.

5.2. analiza factorilor care au influențat la admiterea datoriilor creditoare și înaintarea propunerilor către consiliile locale în vederea achitării acestora din contul soldurilor mijloacelor financiare la conturi, precum și a veniturilor încasate suplimentar;

5.3. înaintarea consiliilor locale a propunerilor de rectificare a bugetului pe toate sursele în dependență de executarea bugetelor locale și în scopul încheierii anului cu un buget echilibrat;

5.4. prezentarea spre audierea consiliilor locale a rapoartelor privind executarea bugetelor proprii pe I semestru al anului  2026. 
6. Controlul asupra executării prezentei decizii i se atribuie președintelui raionului.
7. Prezenta Decizie se include în Registrul de Stat al Actelor Locale, cu drept de atac în Judecătoria Orhei (mun.Orhei,str.V.Mahu 135) în termen de 30 zile de la publicare, în condițiile Codului Administrativ.
Inițiat: Președinta raionului                                          Aliona PÎNZARI

Elaborat: Direcția finanțe,șef                                        Iurii Prisacari

Avizat:

Secretar CR                                                                  Lilia Botnarenco

Specialist principal                                                       Eugeniu Lachi 

Notă informativă 

la proiectul Deciziei privind audierea raportului executării bugetului raional 

pe I semestru al anului 2026

	1.  Denumirea autorului şi, după caz, a participanţilor la elaborarea proiectului

	Președintele raionului, Direcția finanțe

	2. Condiţiile ce au impus elaborarea proiectului de act normativ şi finalităţile urmărite

	Proiectul deciziei a fost elaborat în temeiul prevederilor art.43 şi art.53 ale Legii Republicii Moldova nr.436-XVI din 28.12.2006 privind administraţia publică locală și art.31 al Legii Republicii Moldova privind finanţele publice locale nr.397-XV din 16 octombrie 2003. Finalităţile urmărite prin adoptarea actului respectiv constau în raportarea și audierea rezultatatelor executării bugetului raional pe I semestru anul 2026. 

	3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene

	Prezentul act nu are ca scop armonizarea legislaţiei naţionale cu legislaţia Uniunii Europene

	4. Principalele prevederi ale proiectului şi evidenţierea elementelor noi

	Audierea raportului executării bugetului raional pe I semestru anul 2026 la venituri în sumă de 98840,1  mii lei şi la cheltuieli în sumă de 95192,8 mii lei cu un excedent de 3647,3 mii lei.

	5. Fundamentarea economico-financiară

	Implementarea proiectului de decizie nu va necesita cheltuieli suplimentare. 

	6. Modul de încorporare a actului în cadrul normativ în vigoare

	Proiectul se încorporează în sistemul actelor normative și nu va necesita modificarea altor acte.

	7. Avizarea şi consultarea publică a proiectului

	Conform art.32 din Legea nr.100/2017 cu privire la actele normative, proiectul Deciziei a fost avizat de către Direcția Finanțe, specialistul principal în probleme juridice, secretarul Consiliului raional. În scopul respectării prevederilor Legii nr. 239/2013 privind transparența procesului decizional, proiectul dat este plasat pe pagina web oficială a Consiliului raional www.soldanesti.md, la directoriul Transparenţa decizională, secţiunea Consultări publice ale proiectelor. 

	8. Constatările expertizei anticorupție

	

	9. Constatările expertizei de compatibilitate

	

	10. Constatările expertizei juridice

	În temeiul art.37 din Legea nr.100/2017 cu privire la actele normative, proiectul a fost expus expertizei juridice de către specialistul principal în probleme juridice, Aparatul preşedintelui. Proiectul deciziei este în concordanță cu Legea nr.436/2006 privind administrația publică locală, Legea nr.397/2003 privind finanțele publice locale și Legea finanțelor publice și responsabilității bugetar –fiscale nr.181/2014. Structura și conținutul actului corespund normelor de tehnică legislativă. 

	11. Constatările altor expertize

	Proiectul deciziei este prezentat comisiei consultative de specialitate pentru avizare şi este propus Consiliului raional pentru examinare şi aprobare.


Şeful Direcţiei Finanţe                                                      Iurii PRISACARI
